கேள்வி: முதலுறு வேக ஈனுலை பற்றி நீங்கள் என்ன அறிந்துள்ளீர்கள்?
பதில்: முதலுறு வேக ஈனுலை  (''Prototype Fast Breeder Reactor'', PFBR) இந்தியாவில் சென்னையிலிருந்து 60 கி.மீ. தொலைவில் உள்ள கல்பாக்கம் கட்டமைக்கப்படும் 500மெகாவாட் திறன் கொண்ட வேக ஈனுலை அணுமின் நிலையமாகும்.[http://www.neimagazine.com/story.asp?storyCode=2055120 Great expectations], by Baldev Raj, S.C. Chetal and P. Chellapandi, Nuclear Engineering International, January 8, 2010. இதன் வடிவமைப்பிற்கு இந்திரா காந்தி அணு ஆராய்ச்சி மையம் (IGCAR) பொறுப்பேற்றுள்ளது. இது 2013ஆம் ஆண்டில் பயன்பாட்டிற்கு வரும் என எதிர்பார்க்கப்படுகிறது. 3500 கோடி (35 பில்லியன்) ரூபாய்களாக மதிப்பிடப்பட்ட மொத்த செலவீனம் தற்போது 5,677 கோடியாக (56 பில்லியன்) மதிப்பிடப்பட்டுள்ளது.[http://www.newstrackindia.com/newsdetails/2012/06/10/70--Bhavini-fast-breeder-reactor-operator-to-raise-Rs-1-200-crore-.html பாவினி வேக ஈனுலை ரூ.1200கோடி கூடுதலாக செலவாகும்]. இந்த வகை அணு உலைகளில் ''தோரியம் எரிபொருட் சுழற்சி'' பயன்படுத்தப்படுவதால் இந்தியா இந்த ஈனுலையில் மிகுந்த ஆர்வம் காட்டி வருகிறது; உலகில் உள்ள உறுதிப்பட்ட தோரியம் இருப்புகளில் இரண்டாமிடத்தை இந்தியா வகிக்கிறது. இருப்பினும் கல்பாக்கத்தில் உள்ள முதலுறு வேக ஈனுலை தோரியம் அல்லாது யுரேனியம்-238ஐப் பயன்படுத்துகிறது. நீர்ம நிலையில் உள்ள சோடியம் குளிர்வியாகப் பயன்படுத்துகிறது. இந்த அணு உலையின் வடிவமைப்பு 1980களில் துவங்கியது.